Diari Oficial de la Generalitat Valenciana


Sumari del DOGV 4183, del 05-02-2002 (2002/876)

ORDRE de 10 de gener de 2002, de la Conselleria de Justícia i Administracions Públiques, per la qual s'aprova amortitzar el lloc d'oficial major de l'Ajuntament d'Orihuela.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4183

Data del DOGV
:   05-02-2002

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2002/876


Data del document
:   10-01-2002

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Orihuela
    * administració local
    * professió administrativa

ORDRE de 10 de gener de 2002, de la Conselleria de Justícia i Administracions Públiques, per la qual s'aprova amortitzar el lloc d'oficial major de l'Ajuntament d'Orihuela. [2002/X876]
  
L'Ajuntament d'Orihuela va crear en el seu moment, en la plantilla municipal, el lloc d'oficial major, reservat a funcionari d'Administració Local amb habilitació de caràcter nacional, pertanyent a la subescala de secretaria, categoria superior.
  
El ple de l'Ajuntament, en sessió celebrada el dia 6 d'abril de 2001, va acordar modificar la plantilla municipal i amortitzar el citat lloc de col·laboració.
  
Segons certificat de la Secretaria General de l'Ajuntament obrant en l'expedient, aquest acord va ser sotmés a informació pública, per mitjà de la publicació en el Butlletí Oficial de la Província d'Alacant número 130, de 8 de juny de 2001.
  
El citat lloc de col·laboració es troba en l'actualitat vacant.
  
L'expedient ha sigut tramitat conforme a les prescripcions legals.
  
En virtut d'això, i en ús de les competències atribuïdes en els articles 2.2 a) i 6 del Decret 159/97, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional,
  
ORDENE
  
Amortitzar el lloc d'oficial major de l'Ajuntament d'Orihuela, de conformitat amb l'acord adoptat pel ple de dita corporació, en la sessió del dia 6 d'abril de 2001, i la normativa aplicable sobre provisió de llocs de treball reservats a funcionaris d'administració local amb habilitació de caràcter nacional.
  
Contra aquesta ordre, que posa fi a la via administrativa, es podrà interposar, potestativament, recurs de reposició davant el mateix òrgan que ha dictat l'acte, en el termini d'un mes comptat des de l'endemà de la seua publicació, o bé, recurs contenciós administratiu davant el Jutjat Contenciós Administratiu de València o davant el Jutjat Contenciós Administratiu en la circumscripció del qual tinga el demandant el seu domicili, en el termini de dos mesos comptats des de l'endemà de la seua publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i els articles 8, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 10 de gener de 2002
  
El conseller de Justícia i Administracions Públiques,
  
CARLOS GONZÁLEZ CEPEDA